১১ দলীয় নির্বাচনী ঐক্য

এগারো দলীয় নির্বাচনী ঐক্য অথবা ঐক্যবদ্ধ বাংলাদেশ জোট হলো বাংলাদেশ জামায়াতে ইসলামী-নেতৃত্বাধীন এগারোটি রাজনৈতিক দলের একটি নির্বাচনী জোট। ইসলামী আন্দোলনসহ প্রাথমিকভাবে আটটি ইসলামি-ঘরানার দল নিয়ে গঠিত জোটটি “আন্দোলনরত আট দল” ব্যানারে জুলাই সনদ-এর আইনী ভিত্তি, নির্বাচনের পূর্বে গণভোট,  সংখ্যানুপাতিক হারে উচ্চকক্ষ বাস্তবায়ন ও ত্রয়োদশ জাতীয় সংসদ নির্বাচনে ‘লেভেল প্লেয়িং ফিল্ড’ তৈরিসহ পাঁচ দফা দাবি নিয়ে ঢাকাসহ দেশের বিভাগীয় শহরগুলোতে বিক্ষোভ মিছিল ও সমাবেশ করে। পরবর্তীতে ত্রয়োদশ জাতীয় সংসদ নির্বাচনের জন্য আসন সমঝোতার স্বার্থে জাতীয় নাগরিক পার্টি (এনসিপি)-সহ ৩টি দল যোগ দিলে তা ১১ দলীয় জোটে পরিণত হয়। তবে আসন সমঝোতা নিয়ে টানাপোড়েনের কারণে শেষমুহূর্তে ইসলামী আন্দোলন বাংলাদেশ জোট থেকে নাম প্রত্যাহার করে নেয়। পরবর্তীতে ২৪ জানুয়ারি বাংলাদেশ লেবার পার্টি এই জোটে যোগ দিলে তা আবারো এগারো দলের নির্বাচনী জোট হয়।

ইতিহাস

প্রেক্ষাপট
২০২৪ সালের জুলাইয়ে ছাত্র-জনতার অভ্যূত্থান পরবর্তী রাজনীতিতে নতুন আলোচনার জন্ম নেয় ইসলামপন্থী দলগুলোর ঐক্য নিয়ে। বিভিন্ন বিষয়ে দলগুলোর মধ্যে মতবিরোধ থাকলেও ৫ আগষ্টের পর শীর্ষ নেতারা ইসলামপন্থীদের এক হয়ে নির্বাচন করার কথা বলেন।

–শফিকুর রহমান
আমীর, বাংলাদেশ জামায়াতে ইসলামী


–মামুনুল হক
আমীর, বাংলাদেশ খেলাফত মজলিস


–ফয়জুল করিম
নায়েবে আমীর, ইসলামী আন্দোলন বাংলাদেশ

২০২৫ সালের ২১ জানুয়ারি জামায়াতে ইসলামীর আমীর শফিকুর রহমান দলীয় কর্মী সমাবেশের উদ্দেশ্যে বরিশাল সফর করেন। সফরকালে চরমোনাইর পীরের দরবারে ইসলামী আন্দোলন বাংলাদেশ আমীর সৈয়দ রেজাউল করিম-এর সাথে সাক্ষাৎ করেন। পরবর্তীতে যৌথ প্রেস ব্রিফিং-এ সাংবাদিকের –"ইসলামী দলগুলোর ঐক্য বা জোট হচ্ছে কি না" প্রশ্নের জবাবে দুই দলের আমির ঐক্যের জন্য জনসাধারণের কাছে দোয়া চান। তাঁরা বলেন, ইসলামী দলগুলো ভোটকেন্দ্রে একটি বাক্স পাঠানোর চেষ্টা চালিয়ে যাচ্ছে। 

ত্রয়োদশ জাতীয় সংসদ নির্বাচনে আসন সমঝোতা নিয়ে অসন্তোষ প্রকাশ করে ইসলামী আন্দোলন বাংলাদেশ জোট থেকে বের হয়ে যায়।

পাঁচ দফা দাবি ও আন্দোলন
গত ১১ নভেম্বরে "জুলাই জাতীয় সনদ বাস্তবায়ন, সাংবিধানিক আদেশ জারি ও নভেম্বরের মধ্যেই গণভোট আয়োজনসহ পাঁচ দফা দাবিতে" ঢাকায় সমাবেশ করছে সমমনা আট দল।

"জুলাই জাতীয় সনদ জারি'র"জন্য অন্তর্বর্তী সরকারের প্রধান উপদেষ্টা অধ্যাপক মুহাম্মদ ইউনূসকে ধন্যবাদ জানিয়েছে সমমনা আট দল। তবে জাতীয় সংসদ নির্বাচন ও গণভোট একসঙ্গে করার যে সিদ্ধান্ত, সেটির নিন্দা জানিয়ে প্রধান উপদেষ্টাকে সিদ্ধান্ত প্রত্যাহার করার আহ্বান জানিয়েছে তারা।

ত্রয়োদশ জাতীয় সংসদ নির্বাচনের পূর্বে গণভোট আয়োজনের দাবিতে যৌথ উদ্যোগে আগামী ৩০ নভেম্বর থেকে ৬ ডিসেম্বর পর্যন্ত ঢাকা ব্যতীত দেশের বাকি বিভাগীয় শহরগুলোতে ধারাবাহিকভাবে সমাবেশের ঘোষণা দিয়েছে জোটটি।

৫ দফা দাবিগুলো
 জুলাই সনদের আইনি ভিত্তি 
 নির্বাচনের আগে গণভোটের আয়োজন করা। পিআর পদ্ধতিতে নির্বাচন। 
 নির্বাচন সুষ্ঠু করার জন্য লেভেল প্লেয়িং ফিল্ড।
 জুলাই গণহত্যার বিচার দৃশ্যমান করা।
 জাতীয় পার্টি ও ১৪ দলের কার্যক্রম নিষিদ্ধ করা।

নির্বাচনী কৌশল
দলসমূহ "ওয়ান বক্স পলিসি" বা "এক বাক্স নীতি"র অধীনে আগামী ত্রয়োদশ জাতীয় সংসদ নির্বাচনে নির্বাচনের উদ্দেশ্যে সংঘটিত হয়েছে। যার অর্থ এই জোট থেকে প্রতিটি আসনে জোটভুক্ত দল থেকে কেবল একজন প্রার্থী মনোনীত করা এবং জোটভুক্ত অন্যান্য দলগুলো উক্ত আসনে অন্য কাউকে মনোনীত না করে সমর্থন দেয়া।

 দলসমূহ 
এগারো দলীয় নির্বাচনী ঐক্য
দলপ্রতীকপতাকানেতাজোটের অধীনে প্রতিদ্বন্দ্বী আসন সংখ্যাজাতীয় সংসদে প্রাপ্ত আসনজাতীয় সংসদে মোট প্রাপ্ত আসন১বাংলাদেশ জামায়াতে ইসলামী শফিকুর রহমান২১৫৬৮ ৭৭২বাংলাদেশ খেলাফত মজলিসমামুনুল হক২৩২৩খেলাফত মজলিসআব্দুল বাছিত আজাদ ১৩১৪ জাতীয় নাগরিক পার্টি   নাহিদ ইসলাম৩০৬৫বাংলাদেশ খেলাফত আন্দোলন মাওলানা হাবিবউল্লাহ মেয়াজী - -৬জাতীয় গণতান্ত্রিক পার্টি তাসমিয়া প্রধান - -৭বাংলাদেশ নেজামে ইসলাম পার্টি 100pxসরওয়ার কামাল আজিজী০৩ -৮বাংলাদেশ ডেভেলপমেন্ট পার্টিআনোয়ারুল ইসলাম চাঁন০২ -৯লিবারেল ডেমোক্রেটিক পার্টি অলি আহমেদ০৭ -১০ আমার বাংলাদেশ পার্টি (এবি পার্টি)   মজিবুর রহমান মঞ্জু০৪ -১১বাংলাদেশ লেবার পার্টি100px মুস্তাফিজুর রহমান ইরান - -

আরও দেখুন
 ত্রয়োদশ জাতীয় সংসদ নির্বাচন
 বাংলাদেশের সাংবিধানিক গণভোট, ২০২৬
 জুলাই সনদ বাস্তবায়ন আদেশ

তথ্যসূত্র

বিষয়শ্রেণী:বাংলাদেশে রাজনৈতিক দলের জোট
বিষয়শ্রেণী:বাংলাদেশের ইসলামি রাজনৈতিক দল
বিষয়শ্রেণী:ইসলামপন্থী দল
বিষয়শ্রেণী:২০২৫-এ বাংলাদেশে প্রতিষ্ঠিত